open-index/open-wikipedia-markdown huggingface dataset:
Έφεση

**Έφεση** είναι το ένδικο μέσο που ασκεί ο διάδικος που ηττήθηκε ολικώς ή μερικώς στην πρωτοβάθμια δίκη, προκειμένου να δικασθεί εκ νέου η υπόθεσή που τον αφορά από ανώτερο δικαστήριο.

Με την έφεση, ο διάδικος που ηττήθηκε προβάλλει ότι η απόφαση του πρωτοβαθμίου δικαστηρίου έχει νομικά ή ουσιαστικά σφάλματα και ζητεί να δικασθεί ξανά η υπόθεση. Όταν ασκηθεί έφεση, η υπόθεση δικάζεται σε δεύτερο βαθμό και εξαρχής, από το αρμόδιο δευτεροβάθμιο δικαστήριο.

Το ένδικο μέσο της εφέσεως εμφανίζεται στην ελληνική αρχαιότητα και μαρτυρεί την αποκρυστάλλωση ενός σοβαρού δικαιοδοτικού συστήματος στις αρχαίες ελληνικές πόλεις-κράτη.

Στο ισχύον ελληνικό δικαιοδοτικό σύστημα, έφεση μπορεί να ασκηθεί κατά των αποφάσεων τόσο των πολιτικών δικαστηρίων όσο και των ποινικών δικαστηρίων και των διοικητικών δικαστηρίων. Ο Νόμος προσδιορίζει τα αρμόδια να εκδικάσουν εφέσεις δικαστήρια, κατά κατηγορία υποθέσεων, εξειδικεύοντας το θεμελιώδες δικαίωμα μη στερήσεως του νόμιμου δικαστή. Στο ελληνικό δικαιοδοτικό σύστημα υπάρχει ειδική κατηγορία δικαστηρίων που καλούνται Εφετεία και έχουν ως κύρια αποστολή την εκδίκαση εφέσεων.

## Το δικαίωμα εφέσεως ως πτυχή θεμελιώδους δικαιώματος
Το δικαίωμα εφέσεως κατά των δικαστικών αποφάσεων αποτελεί πτυχή θεμελιώδους δικαιώματος, που κατοχυρώνεται στο άρθρο 20§1 του Συντάγματος της Ελλάδας, στο άρθρο 6 της Ευρωπαϊκής Συμβάσεως Δικαιωμάτων του Ανθρώπου και στο άρθρο 14§1 του Διεθνούς Συμφώνου Ατομικών και Πολιτικών Δικαιωμάτων.

## Ανέκκλητες αποφάσεις
Κατ' εξαίρεση, ο Νόμος μπορεί να ορίζει ότι  ορισμένες αποφάσεις δικαστηρίων δεν μπορούν να προσβληθούν με έφεση. Αυτές οι αποφάσεις λέγονται "ανέκκλητες". Ο σκοπός του νομοθέτη να μην επιτρέψει την άσκηση εφέσεως κατά ορισμένων αποφάσεων γίνεται σε περιπτώσεις που η δικαστική απόφαση πιθανολογείται ως ορθή λόγω της σπουδαιότητας του δικαστηρίου που επιλαμβάνεται της υποθέσεως σε πρώτο βαθμό ή σε περιπτώσεις που η ανατροπή της πρωτόδικης αποφάσεως με την αποδοχή της εφέσεως δεν θα επιφέρει σοβαρές συνέπειες στον διάδικο που τυχόν θα νικούσε στον δεύτερο βαθμό. Ο χαρακτηρισμός μιας κατηγορίας αποφάσεων ως "ανεκκλήτων" από  διάταξη νόμου συνιστά περιορισμό συνταγματικού δικαιώματος, καταρχήν ανεκτό, αφού το δικαίωμα έννομης προστασίας τελεί υπό γενική επιφύλαξη νόμου. Βεβαίως, για να είναι επιτρεπτός αυτός ο περιορισμός και τελικώς σύμφωνη με το Σύνταγμα η νομοθετική απαγόρευση ασκήσεως εφέσεως κατά ορισμένης κατηγορίας δικαστικών αποφάσεων πρέπει να πληρούνται οι όροι του συστήματος "περιορισμού των περιορισμών": δηλαδή ο περιορισμός να είναι σύμφωνος με την αρχή της αναλογικότητας, να μην προσβάλλεται ο πυρήνας του δικαιώματος, ο περιορισμός να επιβάλλεται για λόγους γενικού συμφέροντος κ.λπ.

## Δικονομικοί όροι
***εκκαλών**: ο διάδικος που ασκεί έφεση
***εφεσίβλητος**: ο διάδικος κατά του οποίου ασκείται η έφεση, δηλαδή ο αντίδικος του εκκαλούντος
***εκκαλουμένη (απόφαση)**: η απόφαση που προσβλήθηκε με έφεση
***εκκαλώ** ή **εφεσιβάλλω**: προσβάλλω με έφεση κάποια δικαστική πρωτόδικη απόφαση
 
## Παραπομπές

## Εξωτερικοί σύνδεσμοι
* 

Κατηγορία:Δικονομικό Δίκαιο
Κατηγορία:Νομικοί όροι
Λίλια Για Πάντα

Το **Λίλια Για Πάντα** (σουηδικά: Lilja 4-ever, δανικά: Lilja 4-ever) είναι ταινία στο είδος εγκλήματος/δράμα, σουηδικής και δανικής παραγωγής του 2002.

## Πλοκή
Όταν η μητέρα της την εγκαταλείπει για να φύγει στην Αμερική, η Λίλια αναγκάζεται να πουλά το κορμί της σε τοπικό μπαρ, για να επιβιώσει. Σε μια από αυτές τις εξορμήσεις της, γνωρίζει ένα νεαρό αγόρι που μοιάζει να είναι διαφορετικό από τα άλλα. Της λέει ότι δουλεύει στη Σουηδία. Της υπόσχεται ότι θα τη βοηθήσει να ξεφύγει από αυτή τη ζωή και θα της βρει δουλειά μαζί του. Η Λίλια, ερωτευμένη μαζί του και μεθυσμένη από όνειρα για μια καλύτερη ζωή, τον πιστεύει. Σύντομα όμως ανακαλύπτει ότι και αυτός την κορόιδεψε και βρίσκεται μπλεγμένη σε κύκλωμα μαστροπείας.

## Καστ
* Οξάνα Ακίνσινα ως Λίλια
* Αρτιόμ Μπογκουτσάρσκι ως Βαλόντια
* Λιουμπόφ Αγκάποβα ως μητέρα της Λίλιας
* Λίλια Σινκάριοβα ως θεία Άννα
* Πάβελ Πορομαριόφ ως Αντρέι

## Παραπομπές

## Εξωτερικοί σύνδεσμοι
*

Κατηγορία:Ταινίες του 2002
Κατηγορία:Σουηδικές ταινίες
Κατηγορία:Ρωσόφωνες ταινίες
Κατηγορία:Σουηδόφωνες ταινίες
Κατηγορία:Αγγλόφωνες ταινίες
Κατηγορία:Πολωνόφωνες ταινίες
Κατηγορία:Δανικές ταινίες
Κατηγορία:Ταινίες σχετικά με την πορνεία
Κατηγορία:Αστυνομικές ταινίες
Κατηγορία:Σουηδικές δραματικές ταινίες
Κατηγορία:Δανικές δραματικές ταινίες
Κατηγορία:Βιασμός σε ταινίες
Κατηγορία:Ταινίες γυρισμένες στην Εσθονία
Κατηγορία:Ταινίες γυρισμένες στη Σουηδία
Μίρκα Γεμεντζάκη

Η **Μίρκα Γεμεντζάκη** ήταν Ελληνίδα σκηνοθέτις και δασκάλα φωνής και αναπνοής με μέθοδο κατοχυρωμένη στις Βρυξέλλες.

## Βιογραφικά στοιχεία
Σπούδασε μουσική στη Γερμανία, τραγούδησε η ίδια σε μεγάλες όπερες και αργότερα στράφηκε στο θέατρο, όπου συνεργάστηκε με τον Πέτερ Στάιν, τον Πήτερ Μπρουκ, τον Μπομπ Ουίλσον, τον Ίνγκμαρ Μπέργκμαν και άλλες προσωπικότητες της λυρικής σκηνής. Επιστρέφοντας στην Ελλάδα το 1983, συνδέθηκε αρχικά με τη Θεατρική Λέσχη Βόλου του Σπύρου Βραχωρίτη, όπου έπαιξε τη Γυναίκα της Ζάκυθος. Αργότερα συνεργάστηκε με τον Μίνωα Βολανάκη, τον Δήμο Αβδελιώδη και άλλους σημαντικούς Έλληνες σκηνοθέτες. Η ίδια σκηνοθέτησε πολλές παραστάσεις, ανάμεσα στις οποίες οι *Ευτυχισμένες Μέρες* του Μπέκετ, η Φόνισσα , η *Φεύγουσα Κόρη*, οι *Θαλασσινοί Έρωτες* του Αλέξανδρου Παπαδιαμάντη, ο Ομηρικός Ύμνος στη Δήμητρα, οι Τρωάδες κ.α. Έφυγε απ’ τη ζωή τον Αύγουστο του 2013 αφήνοντας πίσω της πλούσιο έργο.

Κατηγορία:Έλληνες σκηνοθέτες θεάτρου
Κατηγορία:Ελληνίδες ηθοποιοί μουσικού θεάτρου
Κατηγορία:Έλληνες μουσικοί
Στάδιο Χοσέ Πινέιρο Μπόρντα

Το **Στάδιο Χοσέ Πινέιρο Μπόρντα**, περισσότερο γνωστό ως **Εστάντιο Μπέιρα-Ρίο** (που σημαίνει: *Στάδιο όχθεων ποταμού*) λόγω της θέσης του δίπλα στον ποταμό *Γκουάιμπα Guaíba*, είναι ένα στάδιο στην πόλη Πόρτο Αλέγκρε της Βραζιλίας. Είναι η έδρα της τοπικής ομάδας Σπορτ Κλαμπ Ιντερνασιονάλ. Πήρε το όνομά του από έναν Πορτογάλο μηχανικό, τον Χοσέ Πινέιρο Μπόρντα, ο οποίος επέβλεψε την ανέγερση του σταδίου, ​​αλλά πέθανε πριν δει την ολοκλήρωσή του.

Το Στάδιο Μπέιρα-Ρίο αντικατέστησε το προηγούμενο στάδιο της Σ. Κ. Ιντερνασιονάλ, το λεγόμενο *Στάδιο των Ευκαλύπτων* (πορτογαλικά: *Estádio dos Eucaliptos*).

## Χαρακτηριστικά
* **Τάπητας:** TifGrand™
* **Ηλεκτρονικοί πίνακες:** 2 (100 τ.μ. ο καθένας)
* **Χωρητικότητα:** 51.300 (5.000 θέσεις επισήμων)
* **Πάρκινγκ:** 5.500 θέσεων
* **Εκδοτήρια:** 4 (με 68 περίπτερα)
* **Τουαλέτες:** 81
* **Σουίτες:** 125 (70 σουίτες και 55 θεωρεία)
* **Ρεκόρ προσέλευσης** 106.554 (στις 17 Ιουνίου 1972)

## Μουντιάλ 2014

## Παραπομπές


## Εξωτερικοί σύνδεσμοι

* FIFA World Cup Profile 

Κατηγορία:Στάδια ποδοσφαίρου στη Βραζιλία
Κατηγορία:Στάδια Παγκοσμίου Κυπέλλου Ποδοσφαίρου 2014
Κατηγορία:Αθλητικές εγκαταστάσεις στη Βραζιλία
BBC Βόρεια Ιρλανδία

Το **BBC Βόρεια Ιρλανδία** (BBC Northern Ireland) είναι ο κύριος δημόσιος φορέας στη Βόρεια Ιρλανδία. Η έδρα του οργανισμού είναι στο Μπέλφαστ και οι υπηρεσίες που προσφέρει είναι τηλεοπτικά και ραδιοφωνικά κανάλια, καθώς και ενημέρωση μέσω διαδικτύου.

## Υπηρεσίες

### Τηλεοπτικοί σταθμοί

[300px|right|thumb|Τα στούντιο του οργανισμού στο [Μπέλφαστ]]

* *[[BBC One Βόρεια Ιρλανδία]]*
* *[[BBC Two Βόρεια Ιρλανδία]]*

Τηλεοπτικοί σταθμοί που έχουν κλείσει:

* *[[BBC Choice Βόρεια Ιρλανδία]]*

### Ραδιοφωνικοί σταθμοί

* *[[BBC Radio Ulster]]*
* *[[BBC Radio Foyle]]*

## Διαδίκτυο

Η ιστοσελίδα του οργανισμού περιλαμβάνει ενημέρωση και το πρόγραμμα των τηλεοπτικών και των ραδιοφωνικών σταθμών. Επιπλέον παρέχει διαδικτυακή μετάδοση των ραδιοφωνικών σταθμών BBC Radio Ulster και BBC Radio Foyle, όπως και σε on demand κάθε εκπομπή για μια εβδομάδα μετά την ημέρα μετάδοσής της. Η ιστοσελίδα είναι μέρος της υπηρεσίας του BBC, BBC Online και διαχειρίζεται από το Μπέλφαστ.

## Εξωτερικοί σύνδεσμοι
*Επίσημη Ιστοσελίδα

Κατηγορία:BBC Northern Ireland
Κατηγορία:British Broadcasting Corporation
Κατηγορία:Τηλεοπτικοί σταθμοί στη Βόρεια Ιρλανδία
Κατηγορία:Ραδιοφωνικοί Σταθμοί στη Βόρεια Ιρλανδία
Κατηγορία:Επιχειρήσεις του Ηνωμένου Βασιλείου
Minoan Lines

Η εταιρεία **Minoan Lines**, γνωστή και με την ελληνική επωνυμία της **Μινωικές Γραμμές**, είναι ελληνική ναυτιλιακή εταιρεία που επικεντρώνεται στην ακτοπλοϊκή σύνδεση του Ηρακλείου με τον Πειραιά και της Ηγουμενίτσας με το Μπρίντεζι της Ιταλίας. Η ίδρυσή της έγινε στο Ηράκλειο το 1972 ενώ, για περισσότερα από τριάντα χρόνια, πρόεδρός της υπήρξε ο εφοπλιστής και δήμαρχος Ηρακλείου Κώστας Κληρονόμος.

Το 2008 οι μετοχές της εξαγοράστηκαν από τον Ιταλικό Όμιλο Γκριμάλντι σε ποσοστό 30%.

Η εταιρία είναι εισηγμένη στο Χρηματιστήριο Αθηνών ().

## Ίδρυση
Σύμφωνα με τον Κληρονόμο, η εταιρεία ιδρύθηκε το 1970-1971, όταν δύο φίλοι του, οι Γ. Βαρδιάμπασης κα Γ. Κεγιαδάκης έχασαν την πτήση τους, και του ζήτησαν να φτιάξουν μια ναυτιλιακή εταιρεία, όπως η Χανιώτικη ANEK Lines. Τότε ο Κληρονόμος εργαζόταν ως δικηγόρος. Ο Κληρονόμος, μαζί με μερικούς άλλους αποχώρησαν από το διοικητικό συμβούλιο της εταιρείας, διότι δεν άρεσε η επιλογή τους στο καθεστώς της Χούντας των Συνταγματαρχών. Ωστόσο, με την Μεταπολίτευση, κι ενώ είχε προηγηθεί η αγορά ενός πλοίου, ο Κληρονόμος εξελέγη πρόεδρος του Διοικητικού Συμβουλίου και αργότερα πρόεδρος.

## Διαδρομές

### Κρήτη
*Πειραιάς - Μήλος - Ηράκλειο (Knossos Palace & Festos Palace)

### Ελλάδα - Ιταλία
*Ηγουμενίτσα - Μπρίντεζι (*[[Kydon Palace]]*)

## Στόλος
### Τωρινά πλοία

### Ναυλωμένα Πλοία

### Προηγούμενα πλοία
Παρακάτω παραθέτονται τα πιο σημαντικά εκ των παλαιότερων πλοίων της εταιρείας, κατά αλφαβητική σειρά

* *Αγία Γαλήνη* (1986-2001)
* *Αριάδνη* (1976-1999)
* *Κίνγκ Μίνως* (1988-2001)
* *Κνωσός Παλάς* (2000-2020)
* *Ν. Καζαντζάκης* (1990-2001)
*

## Παραπομπές



Κατηγορία:Ναυτιλιακές επιχειρήσεις
Κατηγορία:Ελληνικές ναυτιλιακές επιχειρήσεις
Κατηγορία:Εταιρίες εισηγμένες στο Χρηματιστήριο Αθηνών
Φλοριανόπολις

Η **Φλοριανόπολις** (πορτογαλικά: *Florianópolis*) είναι η πρωτεύουσα της πολιτείας Σάντα Καταρίνα στη νότια Βραζιλία. Η πόλη υπολογίστηκε το 2013 ότι έχει 453.285 κατοίκους και είναι η δεύτερη πολυπληθέστερη στην πολιτεία μετά τη Ζοϊνβίλλι. Η μητροπολιτική περιοχή της Φλοριανόπολις έχει 1.012.233 κατοίκους και είναι η 22η μεγαλύτερη στη χώρα. Βρίσκεται εν μέρει στο νησί Σάντα Καταρίνα, το οποίο συνδέεται οδικώς με την ενδοχώρα.
## Ιστορία
Οι Πορτογάλοι έφτασαν στην περιοχή το 1514. Κατά τη διάρκεια του 17ου αιώνα, το νησί ήταν τόπος ελλιμενισμού πλοίων. Ένας οικισμός δημιουργήθηκε επίσημα στο νησί το 1673 από την εταιρεία του Φρανσίσκο Ντίας Βέλιο, η οποία το πέντε χρόνια μετά κατασκεύασε στην περιοχή ένα εξωκλήσι. Το 1726, το χωριό, με όνομα Νόσα Σενιόρο ντο Ντεστέρρο (Nossa Senhora do Desterro) ανακηρύχθηκε κωμόπολη (vila). Λόγω της στρατηγικής θέσης της για τον έλεγχο της νότιας Βραζιλίας, η πόλη οχυρώθηκε το 1737. Έλαβε καθεστώς πόλης το 1823 και έγινε η πρωτεύουσα της πολιτείας Σάντα Καταρίνα, γεγονός που έδωσε σημαντική ώθηση στην ανάπτυξη της πόλης. Η πόλη μετονομάστηκε το 1894 σε Φλοριανόπολις ώστε να τιμήσει τον Φλοριάνο Πεϊσότο, δεύτερο πρόεδρο της Βραζιλίας. Στις αρχές του 20ού αιώνα η πόλη εκσυγχρονίστηκε και το 1922 ολοκληρώθηκε η γέφυρα Ερσίλιο Λουζ, η οποία ένωσε το νησί με την ενδοχώρα.

## Οικονομία
thumb|250px
Η οικονομία της Φλοριανοπόλεως βασίζεται κυρίως στις πληροφορικές τεχνολογίες, τον τουρισμό και τις υπηρεσίες. Η *[[New York Times]]* ανακήρυξε τη Φλοριανόπολη «Προορισμό για Πάρτι για το 2009» και το *[[Newsweek]]* τοποθέτησε τη Φλοριανόπολη ως μία από τις δέκα πιο δυναμικές πόλεις για το 2006. Η πόλη έχει 42 παραλίες. Εξυπηρετείται από το διεθνές αεροδρόμιο Ερσίλιο Λουζ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βραζιλίας
Οι φύλακες της μέρας (ταινία)

**Οι φύλακες της μέρας** (Ρωσικά: Дневной дозор) είναι ταινία στο είδος δράσης/φαντασίας/θρίλερ, ρωσικής παραγωγής του 2006.

## Πλοκή
Το «Οι φύλακες της μέρας» είναι συνέχεια της επιτυχημένης ταινίας Οι φύλακες της νύχτας, επίσης ρώσικης παραγωγής. Ο σκηνοθέτης και σεναριογράφος Τιμούρ Μπεκμαμπέτοφ χρησιμοποίησε ένα μείγμα ειδικών εφέ, σκηνών δράσης και τρόμου. Έχει περάσει αρκετός καιρός από το φινάλε της πρώτης ταινίας. Ο Αντόν εξακολουθεί να πολεμά τις δυνάμεις του Σκότους, ενώ προσπαθεί ταυτόχρονα να βρει και να σώσει το γιο του από τα νύχια των δυνάμεων αυτών. Όταν όμως βρυκόλακες από τη Σκοτεινή πλευρά αρχίζουν να δολοφονούνται μυστηριωδώς, ο Αντόν κατηγορείται για τους φόνους τους και πρέπει να καταφέρει να αποδράσει από τους Φύλακες της Μέρας που θέλουν το αίμα του.

## Διανομή
* Κονσταντίν Χαμπένσκι ως Αντόν Γκοροντέτσκι
* Αλεξέι Τσάντοφ ως Κόστια Σαούσκιν
* Γκόσα Κουτσένκο ως Ιγκνάτ
* Ζάννα Φρίσκε ως Αλίσια Ντονικόβα
* Μαρίγια Πορόσινα ως Σβετλάνα
* Γκαλίνα Τριούνινα ως Όλγκα
* Βαλέρι Ζολοτούχιν ως Γκενάντι Σαούσκιν/Πατέρας του Κόστια
* Βλαντίμιρ Μενσόφ ως Γκέσερ
* Ιλιά Λαγκουτένκο ως Αντρέι
* Βίκτωρ Βερζμπίτσκι ως Ζαμπούλον

## Δείτε επίσης
* Οι φύλακες της νύχτας (ταινία) - 2004

## Παραπομπές

## Εξωτερικοί σύνδεσμοι
*

Κατηγορία:Ρωσικές ταινίες
Κατηγορία:Ταινίες του 2006
Κατηγορία:Ρωσικές θρίλερ ταινίες
Κατηγορία:Ρωσικές ταινίες φαντασίας
Κατηγορία:Ρωσόφωνες ταινίες
Κατηγορία:Υπερφυσικές θρίλερ ταινίες
Κατηγορία:Ρωσικές ταινίες επιστημονικής φαντασίας
Καράτι (μάζα)

thumb|250px|right|Σπόροι χαρουπιάς
Το **καράτι** (διεθνής ονομασία: *carat*, σύμβολο: *ct*) είναι μονάδα μέτρησης του βάρους (ακριβέστερα της μάζας) πολύτιμων λίθων και ιδιαίτερα των διαμαντιών. Σήμερα αντιστοιχεί ακριβώς σε 0,2 γραμμάρια (1/5 του γραμμαρίου ή 0.007055 oz). Παλαιότερα κάθε χώρα είχε δικό της ορισμό και νομοθετικό πλαίσιο για το καράτι, γεγονός που μέχρι σήμερα δημιουργεί αρκετή σύγχυση.

Η λέξη καράτι προέρχεται από την ιταλική *carato*, που προέρχεται από την αραβική *qīrāṭ* (قيراط), δανεισμένη από την ελληνική λέξη *κεράτιον*, που αναφέρεται στους σπόρους του χαρουπιού (ξυλοκέρατου - *Ceratonia siliqua*). Επειδή τα κεράτια (σπόροι χαρουπιού) υποτίθεται πως έχουν την ιδιότητα να έχουν αρκετή ομοιομορφία στο μέγεθος και να διατηρούν το βάρος τους αναλλοίωτο, ανεξάρτητα από τις εξωτερικές συνθήκες, γι αυτό οι χρυσοχόοι και αργυροχόοι της Βενετίας τους χρησιμοποιούσαν ως μονάδα βάρους για τη μέτρηση του βάρους των πολύτιμων λίθων και μετάλλων. Την εποχή εκείνη ο καθένας θα μπορούσε να αγοράσει μερικούς σπόρους κερατίων στην αγορά και να ζυγίσει το πολύτιμο εμπόρευμα για επαλήθευση. Το φυτό αυτό ευδοκιμεί σε όλη την περιοχή της Μεσογείου, στις Αραβικές χώρες και την Ινδία.  Σήμερα ξέρουμε πως η παραπάνω θεώρηση ήταν λανθασμένη αφού οι σπόροι του χαρουπιού έχουν την ίδια διακύμανση με άλλους σπόρους.

## Παραπομπές


## Εξωτερικοί σύνδεσμοι
* 


Κατηγορία:Μονάδες μάζας
Κατηγορία:Κοσμηματοποιία
Οι φύλακες της νύχτας (ταινία)

**Οι φύλακες της νύχτας** (Ρωσικά: Ночной дозор) είναι ταινία στο είδος δράσης/φαντασίας/θρίλερ, ρωσικής παραγωγής του 2004.

## Πλοκή
Με φόντο τη σύγχρονη Μόσχα, το "Νochnoi Dozor" ξεσκεπάζει τη μάχη του άλλου κόσμου που χαρακτηρίζεται από μία ανακωχή χιλίων ετών μεταξύ των δυνάμεων του Φωτός και των δυνάμεων του Σκότους. Εδώ και αιώνες, τα μυστικά μέλη των Φυλάκων της Νύχτας αστυνομεύουν τα πλάσματα του Σκότους - τους βρικόλακες, τις μάγισσες και τους μάγους που κάνουν ύπουλες πράξεις μέσα στη νύχτα - ενώ τα πλάσματα του Σκότους έχουν έναν Ημερήσιο Φύλακα, που με τη σειρά του αστυνομεύει τις δυνάμεις του Φωτός. Η μοίρα της ανθρωπότητας εξαρτάται από αυτή την ευαίσθητη ισορροπία ανάμεσα στο Καλό και στο Κακό, αλλά βρίσκεται σε κίνδυνο...

## Διανομή
* Κονσταντίν Χαμπένσκι ως Αντόν Γκοροντέτσκι
* Βλαντίμιρ Μενσόφ ως Γκέσερ
* Βαλέρι Ζολοτούχιν ως Γκενάντι Σαούσκιν/Πατέρας του Κόστια
* Μαρία Πορόσινα ως Σβετλάνα
* Γκαλίνα Τριούνινα ως Όλγκα
* Γκόσα Κουτσένκο ως Ιγκνάτ
* Αλεξέι Τσάντοφ ως Κόστια Σαούσκιν
* Ζάννα Φρίσκε ως Αλίσια Ντονικόβα
* Ιλιά Λαγκουτένκο ως Αντρέι
* Βίκτωρ Βερζμπίτσκι ως Ζαμπούλον
* Άννα Σεμενόβιτς ως Σολίστ

## Δείτε επίσης
* Οι φύλακες της μέρας (ταινία) - 2006

## Εξωτερικοί Σύνδεσμοι
*
*  (US)
* The New York Times: ''From Russia, with Blood and Shape-Shifters''

Κατηγορία:Ρωσικές ταινίες
Κατηγορία:Ταινίες του 2004
Κατηγορία:Ρωσικές θρίλερ ταινίες
Κατηγορία:Ρωσόφωνες ταινίες
Κατηγορία:Ρωσικές ταινίες φαντασίας
Κατηγορία:Υπερφυσικές θρίλερ ταινίες
Γκοϊάνια

thumb|250px|Το πάρκο Βάκα Μπράβα
Η **Γκοϊάνια** () είναι πρωτεύουσα και μεγαλύτερη πόλη της βραζιλιάνικης πολιτείας Γκοϊάς. Η Γκοϊάνια έχει 1.536.097 κατοίκους σύμφωνα με υπολογισμούς του 2020 και είναι δεύτερη μεγαλύτερη πόλη στα Κεντρική-Δυτική Περιοχή της Βραζιλίας και η 10η μεγαλύτερη στο σύνολο της χώρας. Η μητροπολιτική περιοχή της έχει 2.613.461 (2019) κατοίκους. Η πόλη σχεδιάστηκε το 1933 ώστε να γίνει πρωτεύουσα της πολιτείας, αντικαθιστώντας την Γκοϊάς. Η Γκοϊάνια έχει την μεγαλύτερη έκταση πρασίνου ανά κάτοικο στη Βραζιλία και δεύτερη μεγαλύτερη μετά το Έντμοντον του Καναδά. Η πόλη είναι σημαντικό αγροτικό κέντρο. Είναι κτισμένη 750 μέτρα πάνω από το επίπεδο της θάλασσας.

## Παραπομπές


## Πηγές
https://www.emaisgoias.com.br/goiania-e-a-10a-maior-cidade-brasileira-em-numero-de-habitantes/  

## Εξωτερικοί σύνδεσμοι
* 
* https://www.emaisgoias.com.br/goiania-e-a-10a-maior-cidade-brasileira-em-numero-de-habitantes/ 
* https://www.ibge.gov.br/cidades-e-estados/go/goiania.html

Κατηγορία:Πόλεις της Βραζιλίας
Σκοτεινός Κόσμος (ταινία)

Το ***Σκοτεινός Κόσμος*** (ρωσικά: *Тёмный мир*) είναι ρωσική ταινία περιπέτειας και φαντασίας του 2010 με σκηνοθέτη τον Αντόν Μεγκερντίτσεφ.

## Πλοκή
Μια ομάδα μαθητών πηγαίνει σε μια αποστολή πίσω από ένα βόρειο χωριό. Ένας από αυτούς, ο κύριος χαρακτήρας - ένα κορίτσι, απορροφάται από το μυστήριο και το ρομαντισμό του υποκόσμου και βρίσκει μια αρχαία νεκρόπολη, και εκεί μια μαγική ασπίδα. Αν κάποιος αγγίξει την πλακέτα, προκαλείται η οργή των φαντασμάτων του παρελθόντος και υπεράνθρωπες ικανότητες. Οι μαθητές θα πρέπει να εισέλθουν σε μια αναμέτρηση με τις δυνάμεις του κακού.

## Διανομή
* Σβετλάνα Ιβανόβα — Μαρίνα
* Ιβάν Ζιντκόφ — Κόστια
* Γελένα Πανόβα — Χέλβι
* Σεργκέι Ουγκρούμοφ — Αλεξάντρ Βολκόφ
* Ιλιά Αλεξέγιεφ — Αρτούρ
* Μαρία Κοζέβνικοβα — Βίκα
* Βλαντίμιρ Νόσικ — Αρχηγός αποστολής (καθηγητής)
* Ξένια Ραντσένκο — Βάλια

## Παραπομπές


## Εξωτερικοί σύνδεσμοι
* 
* 
* 

Κατηγορία:Ρωσικές ταινίες
Κατηγορία:Ταινίες του 2010
Κατηγορία:Ρωσόφωνες ταινίες
Κατηγορία:Ταινίες γυρισμένες στη Ρωσία
Κατηγορία:Ρωσικές ταινίες φαντασίας
Κατηγορία:Ρωσικές περιπετειώδεις ταινίες
Κατηγορία:Ρωσικές 3D ταινίες
BBC Worldwide

Η **BBC Worldwide Ltd.** ήταν η εξ ολοκλήρου εμπορική θυγατρική εταιρεία του BBC, η οποία δημιουργήθηκε από την αναδιάρθρωση του προκατόχου της *BBC Enterprises* το 1995. Η εταιρεία διαχειριζόταν το BBC και πουλούσε τα τηλεοπτικά προγράμματά του σε άλλους τηλεοπτικούς σταθμούς στο εξωτερικό. Η χρηματοδότηση της γινόταν από το τέλος τηλεόρασης του Ηνωμένου Βασιλείου.

Το 2013-2014, είχε τζίρο 157,4 εκατομμύρια λίρες Αγγλίας και κύκλο εργασιών 1.042,3 εκατομμύρια λίρες Αγγλίας, εκ των οποίων τα 173,8 εκατομμύρια επιστράφηκαν στον κρατικό οργανισμό.

Το 2012-2013, είχε τζίρο 156,3 εκατομμύρια λίρες Αγγλίας και κύκλο εργασιών 1.115,8 εκατομμύρια λίρες Αγγλίας.

Το 2011-2012, είχε τζίρο 104 εκατομμύρια λίρες Αγγλίας και κύκλο εργασιών 1.085 εκατομμύρια λίρες Αγγλίας.

Η εταιρεία συγχωνεύθηκε και απορροφήθηκε από την *BBC Studios* την 1η Απριλίου 2018, δημιουργώντας μια νέα εταιρεία αδειοδότησης και παραγωγής με το όνομα *BBC Studios*, και η οποία συστάθηκε δύο χρόνια πριν.

## Τηλεοπτικοί σταθμοί
[250px|right|thumb|Τα γραφεία του οργανισμού στο [Λονδίνο μέχρι το 2008.]]

Οι τηλεοπτικοί σταθμοί, οι οποίοι διαχειρίζεται από τον οργανισμό είναι οι εξής:

* *[[BBC America]]* - 50.1% με την *AMC Networks* (49.9%)
* *[[BBC Brit]]*
* *[[BBC Canada]]* - 20% με την *Corus Entertainment* (80%)
* *[[BBC Earth (τηλεοπτικό κανάλι)|BBC Earth]]*
* *[[BBC First]]*
* *[[BBC Entertainment]]*
* *[[BBC HD (Διεθνή)|BBC HD]]*
* *[[BBC Kids]]* - 20% με την *Knowledge Network* (80%)
* *[[BBC Knowledge (Διεθνή)|BBC Knowledge]]
* *BBC Lifestyle*
* *BBC UKTV* σε Αυστραλία και Νέα Ζηλανδία
* *UKTV* - 50% με την *Discovery Inc.*
* *CBeebies*
* *CBBC''

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:British Broadcasting Corporation
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1995
Τελικός Παγκόσμιου Κυπέλλου Ποδοσφαίρου 2014

Ο **Τελικός Παγκόσμιου Κυπέλλου Ποδοσφαίρου 2014** είναι ένας ποδοσφαιρικός αγώνας που έλαβε χώρα στις 13 Ιουλίου 2014 στο Στάδιο του Μαρακανά στο Ρίο ντε Τζανέιρο για να καθοριστεί ο νικητής του 20ου Παγκόσμιου Κυπέλλου Ποδοσφαίρου του 2014 που διοργανώθηκε στη Βραζιλία.

Ο αγώνας άρχισε στις 16:00 τοπική ώρα (UTC-3).

## Ο δρόμος για τον τελικό
### Γερμανία
Η Γερμανία βρισκόταν στον 7ο όμιλο, μαζί με την Πορτογαλία, τις ΗΠΑ και τη Γκάνα. Συγκέντρωσε 7 βαθμούς και κατέλαβε την 1η θέση του ομίλου, παίρνοντας το εισιτήριο για τους αγώνες νοκ-άουτ. Στη φάση των 16, αντιμετώπισε την Αλγερία. Κατάφερε να πάρει τη νίκη στην παράταση με σκορ 2-1. Στους προημιτελικούς, κατάφερε να αποκλείσει τη Γαλλία, κερδίζοντας την με 1-0. Στους ημιτελικούς συνέτριψε τη διοργανώτρια χώρα Βραζιλία, με το εντυπωσιακό σκορ 7-1 και πήρε το εισιτήριο για τον μεγάλο τελικό. Το μεγάλο της αστέρι θεωρείται ο Τόμας Μίλερ, ο οποίος έχει πετύχει 5 γκολ σε αυτό το Παγκόσμιο Κύπελλο.

### Αργεντινή
Η Αργεντινή ήταν στον Όμιλο ΣΤ΄ μαζί με τις εθνικές ομάδες της Νιγηρίας, της Βοσνίας-Ερζεγοβίνης και του Ιράν. Συγκέντρωσε 9 βαθμούς, νικώντας και στα τρία ματς και προκρίθηκε στη Φάση των 16. Εκεί αντιμετώπισε την Ελβετία, την οποία νίκησε στην παράταση με 1-0 . Στα προημιτελικά αγωνίστηκε εναντίον του Βελγίου, το οποίο νίκησε με 1-0 . Στα ημιτελικά τέθηκε αντίπαλος με την Ολλανδία την οποία κέρδισε στα πέναλτι με 4-2 (0-0 ο κανονικός αγώνας και η παράταση).

## Η μπάλα του αγώνα
Η μπάλα του τελικού του Παγκοσμίου Κυπέλλου του 2014, που παρουσιάστηκε στις 29 Μαΐου 2014, ήταν η *Adidas Brazuca Final Rio*, η οποία είναι διαφορετική από αυτές της φάσης των ομίλων και των πλέι οφ αγώνων. Ο σχεδιασμός της *Brazuca Final Rio* είναι εμπνευσμένος από το πράσινο και το χρυσό στο τρόπαιο του Παγκοσμίου Κυπέλλου της FIFA και είναι μια παραλλαγή της μπάλας Brazuca που χρησιμοποιήθηκαν σε άλλα στάδια του τουρνουά. Η *Brazuca Final Rio* είναι η τρίτη μπάλα που σχεδιάστηκε και κατασκευάστηκε ειδικά για τον τελικό του Μουντιάλ 2014, μετά την *Teamgeist* του Βερολίνου το 2006, και το *Jo'bulani* το 2010, αντίστοιχα.

## Αγώνας
### Λεπτομέρειες

## Παραπομπές


Τελικος
2014
Αλέξανδρος Κιτροέφ

Ο **Αλέξανδρος Κιτροέφ** (γεν. Αθήνα, 1955) είναι Έλληνας ιστορικός και καθηγητής ιστορίας στο Χέιβερφορντ Κόλετζ (Haverford College) της Πενσυλβάνια στις ΗΠΑ. Το ερευνητικό του ενδιαφέρον είναι στραμμένο στη μελέτη της ταυτότητας στη σύγχρονη Ελλάδα και τη διασπορά.

## Έργογραφία
**Ελλάς, Ευρώπη, Παναθηναϊκός!*, greekworks.com (2010)
### Μονογραφίες
**The Greeks in Egypt, 1919-1937*·
* *Ethnicity and Class*· 
**Griegos en America*
**Wartime Jews: The Case of Athens*"
**Wrestling with the Ancients: Modern Greek Identity and the Olympics* 
### Συμμετοχή σε συλλογικά έργα
**Σμύρνη*, Μίνωας (2012) [κείμενα, επιμέλεια]
**Οι δρόμοι των Ελλήνων*, Polaris (2010) 
**The Journey*, Μουσείο Μπενάκη (2009) 
**Ιστορία της Ελλάδας* του 20ού αιώνα, Βιβλιόραμα (2009)
**Ο Μεταξάς και η εποχή του*, Ευρασία (2009)
**Το ταξίδι*, Μουσείο Μπενάκη (2008)
**Ιστορία της Ελλάδας του 20ού αιώνα*, Βιβλιόραμα (2002) 
**Ιστορία της Ελλάδας του 20ού αιώνα*, Βιβλιόραμα (1999)

### Επιμέλειες
**3ο Φεστιβάλ Ντοκιμαντέρ Θεσσαλονίκης: Εικόνες του 21ου αιώνα*, Φεστιβάλ Κινηματογράφου Θεσσαλονίκης, (2001) 
**Φεστιβάλ Ντοκιμαντέρ Θεσσαλονίκης: Εικόνες του 21ου αιώνα*, Φεστιβάλ Κινηματογράφου Θεσσαλονίκης (2000) 

## Παραπομπές σημειώσεις


## Εξωτερικοί σύνδεσμοι
*Αλέξανδρος Κιτροέφ https://www.youtube.com/watch?v=4ce8cSzi_Dk

Κατηγορία:Έλληνες ιστορικοί του 20ού αιώνα
Κατηγορία:Παναθηναϊκός Α.Ο.
Κάντιδο Μουατετέμα Ρίβας

Ο **Κάντιδο Μουατετέμα Ρίβας** (*Cándido Muatetema Rivas*, 20 Φεβρουαρίου 1960 - 16 Ιουνίου 2014) ήταν πολιτική προσωπικότητα από την Ισημερινή Γουινέα και πρωθυπουργός της χώρας από το 2001 ως το 2004.

## Σταδιοδρομία
Ο Ρίβας γεννήθηκε στο χωριό Μπατέτε του νότιου Φερνάντο Πο (σημερινό Μπιόκο), κοντά στη Λούμπα. Υπήρξε γενικός θησαυροφύλακας του Κράτους από τον Νοέμβριο του 1991 ως τον Αύγουστο του 1993 και υπηρέτησε στην κυβέρνηση ως υφυπουργός Προεδρίας για τη Νεολαία και τον Αθλητισμό από τον Δεκέμβριο του 1993 ως τον Ιανουάριο του 1996. Ήταν επίσης συνιδρυτής του νεανικού τομέα στο Δημοκρατικό Κόμμα της Ισημερινής Γουινέας (PDGE) και ήταν γενικός συντονιστής του τομέα νεολαίας από το 1993 ως το 1995. Αργότερα έγινε αναπληρωτής γενικός γραμματέας του PDGE.

Από τον Ιούνιο του 1996 ως τον Φεβρουάριο του 2001 ο Ρίβας ήταν δεύτερος γραμματέας της Αίθουσας των Αντιπροσώπων του Λαού (Κοινοβουλίου).

Διορίστηκε στην πρωθυπουργία από τον πρόεδρο Τεοδόρο Ομπιάνγκ Νγκέμα Μπασόνγκο στις 26 Φεβρουαρίου 2001 και διαδέχθηκε τον Άνχελ Σεραφίν Σερίτσε Ντούγκαν. Η κυβέρνησή του ορκίστηκε στις 27 Φεβρουαρίου και ο πρόεδρος Ομπιάνγκ τόνισε την ανάγκη να υπάρξει ενότητα και συνοχή.

Ο Ρίβας και η κυβέρνησή του παραιτήθηκαν στις 11 Ιουνίου 2004 και διορίστηκε νέος πρωθυπουργός ο Μιγκέλ Άμπια Μπιτέο Μπορικό στις 14 Ιουνίου. Το κυβερνητικό του σχήμα αποτελείτο από 50 υπουργούς.
Από το 2005 ως το 2014 υπηρέτησε ως πρεσβευτής της χώρας του στη Γερμανία.
Απεβίωσε τον Ιούνιο του 2014.

## Παραπομπές


Κατηγορία:Πρωθυπουργοί της Ισημερινής Γουινέας
Εστάντιο Μινεϊράο

Το **Στάδιο Κυβερνήτη Μαγκαλάες Πίντο** (πορτογαλικά: *Estádio Governador Magalhães Pinto*), περισσότερο γνωστό ως **Εστάντιο Μινεϊράο**, είναι ένα στάδιο που ιδρύθηκε το 1965 στην πόλη Μπέλο Οριζόντε της Βραζιλίας.

## Ιστορία
Αποτελεί έδρα των ομάδων Ατλέτικο Μινέιρο και Κρουζέιρο Εσπόρτε Κλούμπε.

## Διοργανώσεις
Χρησίμευε ως τόπος συναντήσεως των ομάδων για τους αγώνες στο Κύπελλο Συνομοσπονδιών FIFA 2013, καθώς και ως ένα από τα στάδια του Παγκόσμιου Κυπέλλου Ποδοσφαίρου 2014. Επιπροσθέτως, φιλοξένησε και μερικούς αγώνες του τουρνουά ποδοσφαίρου των Θερινών Ολυμπιακών Αγώνων του 2016.

## Μουντιάλ 2014

## Παραπομπές


## Εξωτερικοί σύνδεσμοι

* FIFA World Cup Profile 

Κατηγορία:Στάδια ποδοσφαίρου στη Βραζιλία
Κατηγορία:Στάδια Παγκοσμίου Κυπέλλου Ποδοσφαίρου 2014
Κατηγορία:Αθλητικές εγκαταστάσεις Θερινών Ολυμπιακών Αγώνων 2016
Κατηγορία:Αθλητικές εγκαταστάσεις στη Βραζιλία
Στάδιο Χοακίμα Αμέρικο Γκιμαράες

Το **Στάδιο Χοακίμα Αμέρικο Γκιμαράες** (πορτογαλικά: *Estádio Joaquim Américo Guimarães*), περισσότερο γνωστό ως **Αρένα ντα Μπαϊσάντα** ή **Μπασάντα** (πορτογαλικά: *Arena da Baixada*), είναι ένα στάδιο στην συνοικία Άκουα Βέρντε της πόλης Κουριτίμπα της Βραζιλίας.

## Ιστορία
220px|μικρογραφία|αριστερά|Το στάδιο ως Kyocera Arena
Το στάδιο χτίστηκε σε τοποθεσία όπου προηγουμένως σταγάζονταν οι μπαρουταποθήκες του Στρατού της Βραζιλίας. Ιδρύθηκε το 1914 και αποτελεί έδρα της τοπικής ομάδας Ατλέτικο Παραναένσε, στην οποία ανήκει το στάδιο και το λειτουργεί. Για μια περίοδο, από το 2005 μέχρι το 2008, το στάδιο μετονομάστηκε σε *Kyocera Arena*, καθώς η ιαπωνική εταιρεία *Kyocera* αγόρασε τα δικαιώματα του ονόματος του σταδίου.

Επιπροσθέτως, είναι ένα από τα στάδια του Παγκόσμιου Κυπέλλου Ποδοσφαίρου 2014.

## Μουντιάλ 2014

## Παραπομπές


## Πηγές
* *Enciclopédia do Futebol Brasileiro*, Volume 2 - Lance, Rio de Janeiro: Aretê Editorial S/A, 2001.

## Εξωτερικοί σύνδεσμοι

* Arena da Baixada, Atlético Paranaense official website.
* FIFA World Cup Profile 

Χοακιμα Αμερικο Γκιμαραες
Χοακιμα Αμερικο Γκιμαραες
Χοακιμα Αμερικο Γκιμαραες
Χοακιμα Αμερικο Γκιμαραες
BBC One Βόρεια Ιρλανδία

Το **BBC One Northern Ireland** είναι το πρώτο τηλεοπτικό κανάλι του BBC Βόρειας Ιρλανδίας, το οποίο ξεκίνησε να εκπέμπει το 1955, και ανήκει στο δίκτυο του BBC One, το οποίο εκπέμπει από το BBC. Το κανάλι εκπέμπει στη Βόρεια Ιρλανδία από τα στούντιο του Ραδιομεγάρου του BBC Βόρειας Ιρλανδίας στο Μπέλφαστ. Το κανάλι είναι διαθέσιμο και στο υπόλοιπο Ηνωμένο Βασίλειο μέσω δορυφόρου.

Στις 24 Οκτωβρίου του 2012 ξεκίνησε να εκπέμπει το υψηλής ευκρίνειας κανάλι του BBC One Βόρεια Ιρλανδία, το οποίο εκπέμπει στην επίγεια ψηφιακή τηλεόραση της Βόρειας Ιρλανδίας.

## Παραπομπές


## Εξωτρερικοί σύνδεσμοι
*Επίσημη Ιστοσελίδα

Κατηγορία:Τηλεοπτικοί σταθμοί στη Βόρεια Ιρλανδία
Κατηγορία:British Broadcasting Corporation
Κατηγορία:BBC Northern Ireland
Χειμερινοί Ολυμπιακοί Αγώνες 2022

Οι **Χειμερινοί Ολυμπιακοί Αγώνες του [[2022]]**, γνωστοί και ως **24οι Χειμερινοί Ολυμπιακοί Αγώνες** (Κινέζικα: 第二十四届冬季奥林匹克运动会), ήταν διεθνής αθλητική διοργάνωση που διεξήχθη στο Πεκίνο της Κίνας από 4 έως 20 Φεβρουαρίου του 2022.

Στις 31 Ιουλίου του 2015, κατά τη διάρκεια της 128ης συνόδου της ΔΟΕ επιλέχθηκε το Πεκίνο ως η πόλη που θα φιλοξενούσε τους αγώνες. Ήταν οι τρίτοι συνεχόμενοι Ολυμπιακοί Αγώνες που διεξήχθησαν στην Ασία και ήταν η πρώτη φορά που η Κίνα διεξήγαγε Χειμερινούς Ολυμπιακούς Αγώνες. Με τη διοργάνωση των αγώνων, το Πεκίνο έγινε η πρώτη πόλη στην ιστορία που έχει φιλοξενήσει Χειμερινούς αλλά και Θερινούς Αγώνες.

## Διαδικασία επιλογής
Το πρόγραμμα της επιλογής άρχισε από τη Διεθνή Ολυμπιακή Επιτροπή τον Οκτώβριο του 2012. Οι προτεινόμενες πόλεις που επιλέχτηκαν είναι το Όσλο (Νορβηγία), το Αλμάτι (Καζακστάν) και το Πεκίνο (Κίνα). Το Όσλο αποχώρησε την 1 Οκτωβρίου του 2014, αφήνοντας μόνες το Πεκίνο και το Αλμάτι.

Το Πεκίνο επιλέχτηκε ως φιλοξενούμενη πόλη των Χειμερινών Ολυμπιακών Αγώνων μετά από ψήφιση του Αλμάτι με 4 ψήφους διαφορά, στις 31 Ιουλίου του 2015, 128ης συνόδου της ΔΟΕ στην Κουάλα Λουμπούρ στη Μαλαισία.

### Αποτελέσματα Ψηφοφορίας

## Εγκαταστάσεις
Οι διοργανωτές παρουσίασαν το σχέδιο εγκαταστάσεων στις 20 Φεβρουαρίου του 2014. Πέντε αγωνίσματα του πάγου θα πραγματοποιηθούν στο Ολυμπιακό κέντρο, Κλειστό Στάδιο του Πεκίνο και το Αθλητικό Κέντρο Ουκεσόνγκ του Πεκίνο, τα οποία ήταν μερικοί από τους κύριους χώρους των Θερινών Ολυμπιακών Αγώνων του 2008. Διαγωνισμοί με έλκηθρο και σκι κατάβασης θα πραγματοποιηθούν στο Σαοχαϊτουό (ορεινή περιοχή στα βορειοδυτικά του Πεκίνου, 90 χιλιόμετρα (56 μίλια) μακριά από το κέντρο της πόλης) με τεχνητό χιόνι, δεδομένης της σπανιότητας των φυσικών χιονιού στην περιοχή αυτή. Όλα τα άλλα γεγονότα με σκι θα πραγματοποιηθούν στο Ταϊτσιτσένγκ (περιοχή σε οπτική επαφή με το Σινικό Τείχος, 220 χιλιόμετρα (140 μίλια) από το κέντρο του Πεκίνου και 130 χιλιόμετρα (81 μίλια) μακριά από Σαοχαϊτουό).

### Εγκαταστάσεις του Πεκίνου
* Εθνικό Στάδιο Υγρού Στίβου - Κέρλινγκ
* Εθνικό Κλειστό Στάδιο - Χόκεϊ επί πάγου
* Εθνικό Στάδιο - Τελετή Έναρξης και Λήξης
* Ολυμπιακό Χωριό του Πεκίνου
* Κλειστό Παγοδρόμειο - Παγοδρομία ταχύτητας
* Εθνικό Κέντρο του Πεκίνου - Κέντρο Εκμπομπής

## Αγώνες
### Αθλήματα στο πρόγραμμα
Οι Αγώνες του Πεκίνου περιλαμβάνουν 109 αγωνίσματα για 15 ολυμπιακά αθλήματα σε επτά σπορ· είναι ο υψηλότερος αριθμός στην ιστορία των Χειμερινών Ολυμπιακών Αγώνων, μετά το προηγούμενο ρεκόρ των 102 αγωνισμάτων στους προηγούμενους χειμερινούς Ολυμπιακούς Αγώνες.

### Πρόγραμμα

## Παραπομπές


## Εξωτερικοί σύνδεσμοι
*
Γιαχία Αντιόχειας

Ο **Γιάχια της Αντιόχειας**, πλήρες όνομα **Γιάχια ιμπν Σαΐντ αλ-Αντάκι** (Yaḥya ibn Saʿīd al-Anṭākī', αραβικά: يحيى بن سعيد الأنطاكي), ήταν Μελχίτης Χριστιανός γιατρός και ιστορικός του ενδέκατου αιώνα.  

Γεννήθηκε κατά πάσα πιθανότητα στην Φατιμιδική Αίγυπτο. Έγινε γιατρός, αλλά τα πογκρόμ κατά των χριστιανών του χαλίφη Αλ-Χακίμ μπιν-Αμρ Αλλάχ (χαλιφεία 996 – 1021) τον ανάγκασαν να διαφύγει στην Αντιόχεια, η οποία ήταν βυζαντινή.

Το κυριότερο έργο του είναι μια συνέχεια των *Χρονικών* του Ευτύχιου, που εκτείνεται από το 938 έως το 1034. Αντλώντας από πολλές πηγές, η ιστορία του πραγματεύεται με γεγονότα στην Βυζαντινή Αυτοκρατορία, στην Αίγυπτο, όπως και στη Βουλγαρία και το Κράτος των Ρως. Ενώ ήταν στην Αντιόχεια, έγραψε επίσης θεολογικά έργα προς υπεράσπιση τον Χριστιανισμού και εναντίον του Ισλάμ και του Ιουδαϊσμού. Πέθανε περίπου το 1066. 

Η Ιστορία του εκδόθηκε και επιμελήθηκε στα γαλλικά στον Τόμο 18 του έργου *Patrologia Orientalis* το 1928, και επίσης στην ιταλική γλώσσα.  

## Παραπομπές


## Εξωτερικοί σύνδεσμοι
* Volume 18 of the ''Patrologia Orientalis'', που περιλαμβάνει την ιστορία του Γιάχια, στο ''Internet Archive''

Κατηγορία:Βυζαντινοί ιστορικοί
Κατηγορία:Βυζαντινοί ιατροί
Κατηγορία:Βυζαντινοί του 11ου αιώνα
Κίλιαν Ζορνέτ Μπουργκάντα

Ο **Κίλιαν Ζορνέτ Μουργκάντα**  (γεν 27, Οκτωβρίου 1987 στη Σαβαδέλ, Καταλονία (Ισπανία) είναι Ισπανός αθλητής του ορειβατικού σκι, δρομέας μεγάλων αποστάσεων, ορεινός ποδηλάτης και διαθλητής (ορεινό τρέξιμο και ορεινή ποδηλασία). Είναι τρεις φορές πρωταθλητής του *Skyrunner World Series* από το 2007–09 και νικητής του *Western States Endurance Run* το 2011.

## Βίος
Ο Ζορνέτ γεννήθηκε στο Σαβαδέλ της Καταλονίας. Ξεκίνησε με ορειβατικό σκι το 1999 και διαγωνίστηκε για πρώτη φορά στον αγώνα του ισπανικού κυπέλλου στο Λα Μολίνα το 2000. Το 2003 έγινε μέλος της εθνικής ομάδας ορειβατικού σκι και τρέχει επίσημα από το 2007. Είναι μέλος της διεθνούς Ατομικής ομάδας και ζει στη Γαλλία. Ο Ζορνέτ σπούδασε στο πανεπιστήμιο *Perpignan Via Domitia*.

Ο Ζορνέτ ήδη από το 2004 είχε αναγνωριστεί ως αθλητής υψηλών επιδόσεων Από την καταλανική και ισπανική ομοσπονδία ( και ).

Το 2005 έκανε νέο ρεκόρ 2:30:57 σε αγώνα ορεινού τρεξίματος  στην κορυφή *Dôme de Neige des Écrins*. 

Το 2007 έγινε παγκόσμιος πρωταθλητής στο *Skyrunner World Series*. Το 2008 και το 2009 ήταν ο νεότερος αθλητής που κέρδισε αυτή τη διάκριση.

Στις 21 Αυγούστου, 2013, ο Ζορνέτ ανέβηκε και κατέβηκε τρέχοντας το Μάτερχορν στον χρόνο ρεκόρ των 2 ωρών και 52 λεπτών, σπάζοντας το ρεκόρ του 1995  του Μπρούνο Μπρουνότ κατά 20 λεπτά. Ξεκίνησε να σκαρφαλώνει το απόγευμα, προσεγγίζοντας την κορυφή σε 1 ώρα 56 λεπτά μέσω της ράχης Λάιον (Lion Ridge) από την ιταλική πλευρά.

Στις 7 Σεπτεμβρίου 2013, Ο Ζορνέτ και συναθλητής του διασώθηκαν από την PGHM (Peloton de Gendarmerie de haute montagne) σε υψόμετρο 3.800 μ στη διάρκεια της προσπάθειάς τους να σκαρφαλώσουν τη βόρεια όψη του Εγκίγ ντι Μιντί φορώντας μόνο αναρριχητικά παπούτσια και ελαφριά αθλητική ενδυμασία σκι. 

Τον Ιούνιο του 2014, Ο Κίλιαν Ζορνέτ έσπασε το ρεκόρ ανάβασης και κατάβασης του όρους Μακ Κίνλεϊ της Αλάσκας, στην κορφή "Ντενάλι", σε 11 ώρες και 40 λεπτά, σπάζοντας το προηγούμενο ρεκόρ κατά 5 ώρες 6 λεπτά. Το Μακ Κίνλεϊ ήταν το 6ο βουνό του εγχειρήματος *Summits of My Life* (οι κορυφές της ζωής μου).

## Παραπομπές σημειώσεις


## Εξωτερικοί σύνδεσμοι

* http://www.kilianjornet.cat επίσημος διαδικυακός τόπος
* Kilian Jornet at Skimountaineering.org
* Kilian Jornet Burgada στον ιστότοπο της *Federación Española de Deportes de Montaña y Escalada*,
* Επιπλέον αποτελέσματα αγώνων

Κατηγορία:Ισπανοί ορειβάτες
Κατηγορία:Καταλανοί Αθλητές
Μάχη Δοϊράνης

Ο όρος **Μάχη Δοϊράνης** μπορεί να αναφέρεται:

* στη Μάχη της Δοϊράνης (1913) μεταξύ ελληνικών και βουλγαρικών δυνάμεων, με νίκη των Ελλήνων (Β΄ Βαλκανικός Πόλεμος).
* στη Μάχη της Δοϊράνης (1916) με εμπλεκόμενες Γαλλικές, Βρετανικές και Βουλγαρικές δυνάμεις, με νίκη των Βουλγάρων (Α΄ Παγκόσμιος Πόλεμος).
* στη Μάχη της Δοϊράνης (1917) μεταξύ Βουλγαρικών δυνάμεων και δυνάμεων της Βρετανικής Αυτοκρατορίας, με νίκη των Βουλγάρων (Α΄ Παγκόσμιος Πόλεμος).
* στη Μάχη της Δοϊράνης (1918) με εμπλεκόμενες Ελληνικές, Γαλλικές, Βρετανικές και Βουλγαρικές δυνάμεις, με νίκη των Συμμάχων (Α΄ Παγκόσμιος Πόλεμος).
Διαδηλώσεις στη Βραζιλία (2013)

Οι **διαδηλώσεις στη Βραζιλία τον Ιούνιο του 2013** υπήρξαν μαζικές διαμαρτυρίες σε μεγάλες πόλεις της χώρας, με αφορμή την αύξηση των τιμών των εισιτηρίων στα Μέσα Μαζικής Μεταφοράς, αλλά και με γενικότερα αίτια που αφορούσαν την κοινωνικοοικονομική κατάσταση στη χώρα, το κόστος ζωής και τη διαφθορά. Οι διαδηλώσεις ξεκίνησαν από το Σάο Πάολο στις αρχές Ιουνίου. Απέκτησαν αμέσως μεγάλη δημοσιότητα παγκοσμίως, καθώς συνέπεσαν με την έναρξη του Κυπέλλου Συνομοσπονδιών εκείνης της χρονιάς, που πραγματοποιούταν εκείνη την περίοδο στη χώρα, έναν χρόνο πριν από την έναρξη του Παγκοσμίου Κυπέλλου Ποδοσφαίρου του 2014. 

## Οργάνωση
Κύριος διοργανωτής των διαδηλώσεων υπήρξε το κίνημα *Movimento Passe Livre*, που ζητούσε την υιοθέτηση ελεύθερων κομίστρων στα Μέσα Μαζικής Μεταφοράς. Οι διαμαρτυρίες έλαβαν αμέσως μαζική υποστήριξη, χάρη και στη συμβολή των μέσων κοινωνικής δικτύωσης. Οι διαδηλώσεις επεκτάθηκαν από το Σάο Πάολο σε πάνω από 100 πόλεις της χώρας, ενώ διαμαρτυρίες πραγματοποιήθηκαν από Βραζιλιάνους και στο εξωτερικό. Υπολογίζεται πως πάνω από 2 εκατομμύρια άνθρωποι έλαβαν μέρος στις διαδηλώσεις.     

## Διαδηλώσεις και κυβερνητική βία
Η αντίδραση της Ομοσπονδιακής Κυβέρνησης της Βραζιλίας, η οποία είδε τη συγκυρία της έναρξης των διαδηλώσεων με την διεξαγωγή του Κυπέλλου Συνομοσπονδιών ως αρνητική προβολή της χώρας στον κόσμο, υπήρξε δυναμική. Εκατοντάδες συλλήψεις πραγματοποιήθηκαν από τις Αρχές ενώ κατά την διάρκεια των διαδηλώσεων καταγράφηκαν περιπτώσεις αστυνομικής βίας, που οδήγησε σε νέες μεγαλύτερες διαμαρτυρίες. Κατά τις διαδηλώσεις πάνω από 10 άτομα έχασαν τη ζωή τους, σε περιστατικά βίας, ενώ υπήρξαν εκατοντάδες τραυματίες.        

Ο κύριος και δυναμικότερος όγκος των διαδηλώσεων πραγματοποιήθηκε τον μήνα Ιούνιο. Μέχρι τα μέσα του Ιουνίου οι διαδηλώσεις είχαν μετατραπεί στις πιο μαζικές διαμαρτυρίες στη χώρα από την περίοδο του 1992, όταν είχαν πραγματοποιηθεί μαζικές διαδηλώσεις κατά του προέδρου Φερνάντο Κολόρ ντε Μέλο. Οι διαμαρτυρίες συνεχίστηκαν καθ΄ όλη τη διάρκεια του έτους, μετατοπίζοντας ωστόσο το βάρος σε πιο κοινωνικά και οικονομικά προβλήματα, με αφορμή την προετοιμασία και τη διοργάνωση του Παγκοσμίου Κυπέλλου του 2014, οδηγώντας τελικά στις διαδηλώσεις εναντίον του Μουντιάλ που πραγματοποιήθηκαν το 2014.

## Παραπομπές


## Δείτε επίσης
*Διαδηλώσεις στη Βραζιλία (2014)
*Κύπελλο Συνομοσπονδιών FIFA 2013

## Περαιτέρω ανάγνωση
* 

* 

## Εξωτερικοί σύνδεσμοι
* A 360º Virtual Tour during protests at Sao Jose do Rio Preto Streets
* Brazil Protests - A rough guide (Blog)

* Οι διαδηλώσεις στη Βραζιλία 2013 (Slideshare Presentation)

2013
Κατηγορία:2013
Κατηγορία:Παγκόσμιο Κύπελλο Ποδοσφαίρου 2014
Στέφαν ντε Φράι

Ο **Στέφαν ντε Φράι** (ολλανδικά: Stefan de Vrij, γνωστός και ως *Στέφαν ντε Βράι*) είναι Ολλανδός ποδοσφαιριστής, γεννημένος στις 5 Φεβρουαρίου 1992 στο χωριό Άουντερεκ αν ντεν Έισεν στην επαρχία της Νότιας Ολλανδίας. Αγωνίζεται από το 2018 στη Ίντερ, ενώ είναι και ποδοσφαιριστής της Εθνικής Ολλανδίας .

## Καριέρα
Ο Ντε Φράι ξεκίνησε την επαγγελματική του καριέρα από τη Φέγενορντ, ενώ αγωνιζόταν στις ακαδημίες αρχικά της Σπίριτ και Φέγενορντ. Υπέγραψε το επαγγελματικό του συβμόλαιο με την ομάδα του Ρότερνταμ στις 17 Ιουλίου 2009 . Το επίσημο ντεμπούτο του έγινε στις 24 Σεπτεμβρίου 2009 στον αγώνα με την Χάρκεμ Μποϊς στα πλαίσια του Κυπέλλου Ολλανδίας, όταν αντικατέστησε στο 59ο λεπτό τον Κέλβιν Λέρνταμ. Έκανε το ντεμπούτο του στην Ερεντιβίζιε 2009-10 στις 6 Δεκεμβρίου του ίδιου έτους όταν αντικατέστησε στο 86ο λεπτό τον Ντένι Λάντζαατ στον αγώνα με τη Χρόνινγκεν .

Τη σεζόν 2012-13 ο Ντε Φράι έγινε αρχηγός της Φέγενορντ, μετά την μεταγραφή του Ρον Βλαρ στην Άστον Βίλα. Όμως εκείνη τη σεζόν τραυματίστηκε στον αγώνα με τη Σπάρτα Πράγας στα πλαίσια ενός αγώνα του Γιουρόπα Λιγκ.

Στις 17 Μαΐου 2013 επεκτάθηκε το συμβόλαιό του μέχρι το 2015 . Τον Ιούλιο του 2014, η Λάτσιο τον απέκτησε απο την Φέγενορντ, καταβάλλοντας το ποσό των 8,5 εκατομμυρίων ευρώ στην ολλανδική ομάδα.

## Εθνική Ομάδα
Ο Ντε Φράι έκανε το διεθνές ντεμπούτο του με την Εθνική Ολλανδίας στις 15 Αυγούστου 2012 σε φιλικό αγώνα με την Εθνική Βελγίου.

## Διακρίσεις

### Με Συλλόγους
**ΣΣ Λάτσιο**
* Σούπερ Καπ Ιταλίας (1): 2017

### Με Εθνική ομάδα
* Παγκόσμιο Κύπελλο Ποδοσφαίρου 2014: 3η θέση

## Παραπομπές


## Εξωτερικοί σύνδεσμοι
* 
* 

Κατηγορία:Ολλανδοί ποδοσφαιριστές
Κατηγορία:Ποδοσφαιριστές Φέγενορντ
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Λάτσιο
Κατηγορία:Ποδοσφαιριστές Ίντερ
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Εθνικής Ολλανδίας Κ17
Κατηγορία:Ποδοσφαιριστές Εθνικής Ολλανδίας Κ19
Κατηγορία:Ποδοσφαιριστές Εθνικής Ολλανδίας Κ21
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
BBC One Ουαλία

Το **BBC One Ουαλία** είναι τηλεοπτικός σταθμός που ανήκει στο BBC Ουαλίας. Ο σταθμός ανήκει στο δίκτυο του BBC One, το οποίο εκπέμπει από το BBC. Το κανάλι εκπέμπει από το Ραδιομέγαρο του BBC Ουαλίας στο Κάρντιφ.

Το κανάλι εκπέμπει από τις 6:00 μέχρι τις 1:00. Από τις 1:00 μέχρι τις 6:00, δηλαδή τις ώρες του το κανάλι δεν εκπέμπει πρόγραμμα, συνδέεται με το τηλεοπτικό κανάλι BBC One.

Στις 29 Ιανουαρίου 2013 ξεκίνησε να εκπέμπει το υψηλής ευκρίνειας κανάλι του BBC One Ουαλία, το οποίο εκπέμπει στην επίγεια ψηφιακή τηλεόραση της Ουαλίας αλλά και από δορυφόρο.

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Ουαλικοί τηλεοπτικοί σταθμοί
Κατηγορία:British Broadcasting Corporation
Κατηγορία:BBC Cymru Wales
Πείρα Ευσταθίου του Ρωμαίου

Η **"Πείρα" Ευσταθίου του Ρωμαίου** είναι μία βυζαντινή συλλογή νομολογίας. Περιέχει τις σημαντικότερες αποφάσεις του Μεγάλου Κυρού Ευσταθίου του Ρωμαίου, ο οποίος διετέλεσε, περί τα μέσα του 11ου αιώνα μ. Χ., μέλος του ανώτερου Δικαστηρίου που έδρευε στον Ιππόδρομο της Κωνσταντινουπόλεως. 
Ο Κωνσταντίνος Αρμενόπουλος χρησιμοποίησε ευρέως την "Πείρα" ως πηγή της Εξαβίβλου του. 

## Πηγές
* Νικόλαος Ι. Πανταζόπουλος, *Κωνσταντίνος Αρμενόπουλος Νομοφύλαξ και Κριτής Θεσσαλονίκης*, στον τόμο *Κωνσταντίνου Αρμενοπούλου επί τη εξακοσιαετηρίδι της εξαβίβλου αυτού*, Θεσσαλονίκη 1952, σελ. 517.  

Κατηγορία:Νομικοί κώδικες
Κατηγορία : Βυζαντινορωμαϊκό Δίκαιο
Λίο Λάιονς

Ο **Λίο Λάιονς** (*αγγλ.Leo Lyons*) είναι Άγγλος μπασίστας και συνθέτης, ο οποίος ήταν μέλος του ροκ συγκροτήματος Ten Years After.

## Βιογραφία
Ο Λάιονς γεννήθηκε στο Μάνσφιλντ το Νοέμβριο του 1943 και αποτέλεσε ιδρυτικό μέλος των Ten Years After στα δεκαεπτά του χρόνια. Αρχική ονομασία του συγκροτήματος ήταν The Jaybirds και μαζί με τον κιθαρίστα Άλβιν Λι μετέβησαν στο Αμβούργο για ζωντανές εμφανίσεις.
Τέσσερα χρόνια αργότερα, το συγκρότημα μετακόμισε στο Λονδίνο και εξασφάλισε το πρώτο του δισκογραφικό συμβόλαιο με την εταιρεία η οποία θα μετατρεπόταν λίγο αργότερα στην "Chrysalis Records".
Από το 1963 μέχρι το 1966, ταυτόχρονα με την δράση των Jaybirds, ο Λάιονς δούλευε ως session μουσικός συμμετέχοντας σε διάφορα συγκροτήματα, μεταξύ αυτών και το σχήμα του βραβευμένου τζαζ κιθαρίστα Ντένι Ράιτ.
Το 1967, οι Jaybirds άλλαξαν το όνομα τους σε Ten Years After και κυκλοφόρησαν το ομώνυμο τους άλμπουμ. Το συγκρότημα εμφανίστηκε ζωντανά στις Ηνωμένες Πολιτείες παίζοντας στο "Fillmore West" του Σαν Φρανσίσκο και το "Fillmore East" της Νέας Υόρκης, όπως και το "Newport Jazz Festival".
Μεταξύ του 1968 και του 1974, οι Ten Years After πραγματοποίησαν πολλές περιοδείες συμμετέχοντας σε τεράστια φεστιβάλ όπως το "Miami Pop Festival", το "Isle of Wight Festival", το "Toronto Peace Festival", όπως και το ιστορικό φεστιβάλ του Γούντστοκ. Το συγκρότημα γνώρισε μεγάλη επιτυχία σε αυτό το διάστημα, κυκλοφορώντας οκτώ στούντιο και δύο ζωντανά ηχογραφημένα άλμπουμ, εκ των οποίων τα τέσσερα σκαρφάλωσαν στο βρετανικό Top-10.
Το 1975, η "Chrysalis" προσέλαβε τον Λάιονς ως στούντιο μάνατζερ των "Wessex Studios" του Λονδίνου. Έκανε την παραγωγή δίσκων σε ονόματα όπως οι UFO, οι Magnum, οι Procol Harum, κ.α.. Έχει επίσης συμμετάσχει στην παραγωγή σάουντρακ ταινιών και μουσικών βίντεο, ενώ έχει παίξει στους Savoy Brown και στο προσωπικό σχήμα του Λέσλι Γουέστ.
Το 1998, μετακόμισε στο Νάσβιλ των Ηνωμένων Πολιτειών και πέντε χρόνια αργότερα επανενώθηκε με τους Ten Years After με τον Τζο Γκουτς στην θέση του Άλβιν Λι και ηχογράφησαν δύο νέα στούντιο άλμπουμ και το ζωντανά ηχογραφημένο "*Roadworks*".
Το 2010, σχημάτισε το μπλουζ-ροκ συγκρότημα Hundred Seventy Split μαζί με τον Γκουτς και στις 22 Οκτωβρίου εκείνου του έτους κυκλοφόρησαν το άλμπουμ "*The World Won't Stop*" μέσω της "Corner House Records". Οι δύο μουσικοί αποχώρησαν από τους Ten Years After το 2013 και στις 7 Φεβρουαρίου 2014 κυκλοφόρησαν τον δεύτερο τους δίσκο με τίτλο "*HSS*".

## Δισκογραφία

## Παραπομπές


## Πηγές
* Leo Lyons | Credits | AllMusic
* Biography - Leo Lyons
* Biography | Ten Years After | Artist Info | Music - Rock 104.5

Κατηγορία:Ροκ μουσικοί
Κατηγορία:Άγγλοι μουσικοί
Κατηγορία:Μπασίστες
Βουλευτικές εκλογές 2014 στην Αντίγκουα και Μπαρμπούντα

Οι **γενικές εκλογές του 2014** στην Αντίγκουα και Μπαρμπούντα διεξήχθησαν στις 12 Ιουνίου 2014 και οδήγησε στη νίκη του Εργατικού Κόμματος της Αντίγκουα και Μπαρμπούντα με ηγέτη τον Γκαστόν Μπράουν.  Ο Μπράουν έγινε οι νεότερος πρωθυπουργός στη χώρα.

Οι Εργατικοί κέρδισαν 14 επί συνόλου 17 εδρών, ενώ το UPP κέρδισε άλλες 3 έδρες. Ο πρωθυπουργός Μπάλντουιν Σπένσερ κέρδισε ξανά την έδρα του αλλά με οριακή διαφορά (γύρω στις 30 ψήφους).

## Αποτελέσματα

## Παραπομπές


2014 εκλογες
Αντιγκουα
Στάδιο Πλάσιντο Αντεράλντο Καστέλο

Το **Στάδιο Κυβερνήτη Πλάσιντο Αντεράλντο Καστέλο** (πορτογαλικά: *Estádio Governador Plácido Aderaldo Castelo*), περισσότερο γνωστό ως **Εστάντιο Καστέλαο** (πορτογαλικά: *Estádio Castelão*) ή **Ζιγκάντε ντα Μπόα Βίστα** (πορτογαλικά: *Gigante da Boa Vista*), είναι ένα στάδιο που ιδρύθηκε το 1973 στην πόλη Φορταλέζα της Βραζιλίας.

## Ιστορία
Το στάδιο ανήκει στην κυβέρνηση της πολιτείας της Σεαρά, και αποτελεί έδρα των ομάδων Σεαρά Σπόρτιγνκ Κλαμπ και Φορταλέζα Εσπόρτε Κλούμπε. Η επίσημη ονομασία του τιμά τον Πλάσιντο Αντεράλντο Καστέλο, ο οποίος υπηρέτησε ως κυβερνήτης της Σεαρά από τις 12 Σεπτεμβρίου 1966 έως και τις 15 Μαρτίου 1971 και υπήρξε ο ηγέτης που πρωτοστάτησε για να ξεκινήσει η κατασκευή του σταδίου.

## Διοργανώσεις
Χρησίμευε ως τόπος συναντήσεως των ομάδων για τους αγώνες στο Κύπελλο Συνομοσπονδιών FIFA 2013, καθώς και ως ένα από τα στάδια του Παγκόσμιου Κυπέλλου Ποδοσφαίρου 2014. Το στάδιο έκλεισε στις 31 Μαρτίου 2011 στο πλαίσιο των έργων για την ανασυγκρότησή του, η οποία ολοκληρώθηκε το Δεκέμβριο του 2012. Το Καστέλαο ήταν το πρώτο από τα δώδεκα στάδια υπό κατασκευή ή ανακατασκευή για το Παγκόσμιο Κύπελλο του 2014 που ολοκληρώθηκε μέχρι την έναρξη της διοργάνωσης.

## Μουντιάλ 2014

## Παραπομπές


## Εξωτερικοί σύνδεσμοι

* Official Website
* FIFA World Cup Profile 

Κατηγορία:Στάδια ποδοσφαίρου στη Βραζιλία
Κατηγορία:Στάδια Παγκοσμίου Κυπέλλου Ποδοσφαίρου 2014
Κατηγορία:Αθλητικές εγκαταστάσεις στη Βραζιλία
Ψευδογονίδια

Ως **ψευδογονίδια** χαρακτηρίζονται οι μη λειτουργικές αλληλουχίες DNA που μοιάζουν με αλληλουχίες γνωστών γονιδίων. Διακρίνονται σε δύο κατηγορίες τα μη επεξεργασμένα ψευδογονίδια και τα επεξεργασμένα ψευδογονίδια. Τα μη επεξεργασμένα ψευδογονίδια θεωρούνται παραπροϊόντα της εξέλιξης και είναι τα γονίδια που έχουν απενεργοποιηθεί από μεταλλάξεις σε κωδικές αλληλουχίες. Τα επεξεργασμένα ψευδογονίδια αντίθετα, έχουν δημιουργηθεί με ρετρομετάθεση, μια διαδικασία που περιλαμβάνει μεταγραφή, σχηματισμό αντιγράφου DNA με αντίστροφη μεταγραφή και τελικά ενσωμάτωση του αντιγράφου DNA στο γονιδίωμα. Τα επεξεργασμένα ψευδογονίδια δεν έχουν εσώνια και δεν εντοπίζονται αναγκαστικά στο ίδιο χρωμόσωμα με το γονίδιο από το οποίο προέκυψαν.

Κατηγορία:Γενετική
Κατηγορία:Γονίδια